OSNUTEK

Na podlagi šestega odstavka 263. člena Zakona o urejanju prostora (ZUREP-3) in četrtega odstavka 9. člena Gradbenega zakona (GZ-1) izdaja Vlada Republike Slovenije

**U R E D B O  
o prostorskem informacijskem sistemu**

**I. del: SPLOŠNE DOLOČBE**

1. člen

(vsebina)

Ta uredba podrobneje določa vsebino prostorskega informacijskega sistema (v nadaljnjem besedilu: informacijski sistem), pravila vodenja podatkov in storitev ter njihovo medopravilnost.

1. člen

(pomen izrazov)

Izrazi, ki se uporabljajo v tej uredbi, imajo enak pomen kot v predpisih, ki urejajo urejanje prostora, graditev, infrastrukturo za prostorske informacije ter elektronsko poslovanje in podpisovanje.

1. [člen](https://www.uradni-list.si/glasilo-uradni-list-rs/vsebina/2007-01-5983/uredba-o-prostorskem-informacijskem-sistemu/" \l "3.%C2%A0%C4%8Dlen)

[(informacijski sistem)](https://www.uradni-list.si/glasilo-uradni-list-rs/vsebina/2007-01-5983/uredba-o-prostorskem-informacijskem-sistemu/" \l "(namen%C2%A0prostorskega%C2%A0informacijskega%C2%A0sistema))

(1) Informacijski sistem se vzpostavi in vzdržuje za opravljanje nalog države in podporo občinam na področju urejanja prostora in graditve objektov.

(2) Prek informacijskega sistema se vodi in vzdržuje zbirke podatkov in zagotavlja storitve, ki so določene v predpisih, ki urejajo urejanje prostora in graditev.

(3) Informacijski sistem se za zagotavljanje ustreznih funkcionalnosti in izvajanje ustrezne podpore uporabnikom povezuje z zunanjimi sistemi, zlasti z:

* informacijskim sistemom katastra nepremičnin,
* sistemi za podporo upravljanju z dokumentarnim gradivom,
* z elektronsko zemljiško knjigo,
* storitvami za spletno plačevanje,
* sistemom za strežniško e-podpisovanje,
* registrom poslovnih subjektov,
* imenikom pooblaščenih arhitektov,
* imenikom pooblaščenih inženirjev in
* sistemom za podporo sprejemanju in reševanju težav uporabnikov.

1. [člen](https://www.uradni-list.si/glasilo-uradni-list-rs/vsebina/2007-01-5983/uredba-o-prostorskem-informacijskem-sistemu/" \l "16.%C2%A0%C4%8Dlen)

[(upravljavec informacijskega sistema)](https://www.uradni-list.si/glasilo-uradni-list-rs/vsebina/2007-01-5983/uredba-o-prostorskem-informacijskem-sistemu/" \l "(upravljavec))

(1) Vzpostavitev, pripravo, vodenje in uporabo informacijskega sistema vodi in koordinira upravljavec informacijskega sistema.

(2) Upravljavec informacijskega sistema je organ, pristojen za urejanje prostora, v okviru ministrstva, pristojnega za prostor.

(3) Upravljavec informacijskega sistema opravlja naslednje naloge:

* sodeluje pri pripravi predpisov in priporočil na področju urejanja prostora in graditve objektov,
* pripravlja strokovne, postopkovne in tehnične rešitve za vsebino tehničnih pravil te uredbe,
* vodi vzpostavitev, razvoj in vzdrževanje ter spremlja uporabo informacijskega sistema,
* zagotavlja storitve za vodenje, vzdrževanje, povezovanje in dostop do podatkov ter vodi enotno vstopno točko,
* sklepa dogovore z upravljavci zbirk podatkov,
* sodeluje z deležniki na področju urejanja prostora in graditve objektov,
* vodi pripravo analiz, projekcij in simulacij za potrebe urejanja prostora,
* vodi mednarodno sodelovanje na področju informacijske podpore urejanju prostora in graditve objektov,
* skrbi za registracijo in upravljanje uporabnikov,
* zagotavlja vsebinsko in tehnično pomoč uporabnikom.

**II. del: PODATKI**

1. člen

(podatki v informacijskem sistemu)

Informacijski sistem vsebuje:

* podatke o prostorskih aktih, ki se vodijo v zbirki prostorskih aktov,
* podatke o graditvi objektov, ki se vodijo v zbirki podatkov o graditvi objektov,
* podatke o stavbnih zemljiščih, ki se vodijo v evidenci stavbnih zemljišč,
* podatke o poseljenih zemljiščih, ki se vodijo v evidenci dejanske rabe poseljenih zemljišč,
* podatke o pristojnostih, ki se vodijo v zbirki območji pristojnosti,
* podatke o strokovnih podlagah, ki se vodijo v zbirki strokovnih podlag,
* podatke o zbirkah podatkov, ki se vodijo v seznamu zbirk podatkov o pravnih režimih in tiste podatke o pravnih režimih s seznama zbirk podatkov o pravnih režimih, ki jih upravljavci teh zbirk posredujejo v prostorski informacijski sistem,
* podatke iz sistema spremljanja stanja prostorskega razvoja,
* podatke o aktih za opremljanje stavbnih zemljišč in odmero komunalnega prispevka, ki se vodijo v zbirki podatkov o aktih za opremljanje stavbnih zemljišč in odmero komunalnega prispevka,
* druge podatke za izvajanje ukrepov zemljiške in prostorske politike.

1. člen

(povezovanje podatkov iz informacijskega sistema)

Povezovanje podatkov iz informacijskega sistema se zagotavlja:

* z upoštevanjem nacionalnega okvira medopravilnosti v državni upravi,
* s povezovanjem s skupnimi točkami, parcelo ali delom parcele, stavbo iz katastra nepremičnin,
* preko geolokacije v državnem prostorskem koordinatnem sistemu,
* z določitvijo povezovalnih identifikacijskih oznak,
* z uporabo šifrantov na področju urejanja prostora in graditve objektov in
* z upoštevanjem pravil državnega topografskega sistema.

1. člen

(tehnična pravila)

(1) Tehnična pravila podrobneje določajo podatkovne modele zbirk podatkov, šifrante, načine povezovanja podatkov in način posredovanja podatkov v informacijski sistem.

(2) Tehnična pravila izda predstojnik direktorata, pristojnega za prostor.

(3) Tehnična pravila objavi ministrstvo na enotni vstopni točki najmanj en mesec pred začetkom njihove uporabe.

**1. poglavje: ZBIRKA PROSTORSKIH AKTOV**

1. člen

(vsebina)

1. Zbirka prostorskih aktov vsebuje podatke o prostorskih aktih in povezanih aktih, ki obsegajo podatke o predpisih in drugih aktih, ki so podlaga za sprejem prostorskega akta, ter predpisih in drugih aktih, v katere prostorski akt posega ali nanje vpliva, ter predpisih in drugih aktih, ki v prostorski akt posegajo ali nanj vplivajo.
2. Zbirka prostorskih aktov vsebuje:

* osnovne podatke prostorskega akta,
* podatke o sprejemu prostorskega akta,
* podatke iz procesnih aktivnosti,
* vsebino tekstualnega in grafičnega dela prostorskega akta s prilogami,
* spremljajoče gradivo prostorskega akta,
* podatke o povezanih aktih, ki obsegajo podatke o predpisih in drugih aktih, ki so podlaga za sprejem prostorskega akta ter predpisih in drugih aktih, v katere prostorski akt posega ali nanje vpliva,
* podatke o povezanih aktih, ki obsegajo podatke o predpisih in drugih aktih, ki v prostorski akt posegajo ali nanj vplivajo,
* podatke o povezanih postopkih, ki obsegajo podatke o povezavah med akti v postopkih, kadar se dva ali več postopkov združi in kadar se postopek deli v dva ali več postopkov,
* drugo dokumentacijo, ki je nastala v postopku priprave in sprejema prostorskega akta.

1. Za popolnost podatkov v zbirki prostorskih je odgovoren pripravljavec akta oz. v delih tudi drugi udeleženci pri urejanju prostora, kadar je to določeno s predpisi, ki urejajo urejanje prostora.
2. Člen

**(podatki o prostorskih aktih pred začetkom postopka priprave prostorskega izvedbenega akta z uporabo storitev za elektronsko poslovanje)**

1. Pred začetkom postopka priprave prostorskega izvedbenega akta z uporabo storitev za elektronsko poslovanje pripravljavec zagotovi, da so v zbirki prostorskih aktov v digitalni obliki evidentirani podatki o veljavnih prostorskih aktih iz njegove pristojnosti.
2. Nabor podatkov za prostorski akt obsega vsaj:

* osnovne podatke prostorskega akta,
* podatke o sprejemu prostorskega akta,
* vsebino tekstualnega dela prostorskega akta.

1. člen

**(podatki o prostorskih aktih, ki so povezani s prostorskimi akti)**

(1) Pripravljavec prostorskega akta je dolžan v zbirki prostorskih aktov evidentirati tudi podatke, ki so povezani s prostorskimi akti.

(2) Pripravljavec prostorskega akta mora zagotoviti, da se v zbirki prostorskih aktov evidentirajo tudi podatki iz z aktom povezanih postopkov in aktih, ki posegajo ali imajo vpliv na izvajanje prostorskega akta.

(3) Nabor podatkov iz prejšnjega odstavka obsega:

* podatke o povezanih aktih, ki obsegajo podatke o predpisih in drugih aktih, ki v prostorski akt posegajo ali nanj vplivajo,
* podatke, ki so povezani z odločitvami sodišč,
* podatke iz nadzora ministrstev nad zakonitostjo aktov iz pristojnosti lokalnih skupnosti, ki jih urejajo predpisi s področja državne uprave,
* podatke iz postopka odločanja o razrešitvi nasprotja javnih interesov,
* podatke o začasnih ukrepih za zavarovanje urejanja prostora,
* podatke o popravkih aktov in
* podatki o avtentičnih (obveznih) razlagah.

1. člen

(povezava s katastrom nepremičnin)

Povezava med podatki o prostorskih aktih in katastrom nepremičnin se zagotavlja:

* s prikazom grafičnega dela prostorskega akta na parcelah iz katastra nepremičnin,
* s točkami grafičnega dela prostorskega akta, ki so povezljive s točkami iz katastra nepremičnin,
* s podatkom o namenski rabi prostora na parceli iz katastra nepremičnin.

1. člen

(tehnična pravila za pripravo prostorskih aktov)

Podrobnejše specifikacije za pripravo prostorskih aktov in način posredovanja podatkov v informacijski sistem so določene v tehničnih pravilih za pripravo prostorskih aktov.

**2. poglavje: ZBIRKA PODATKOV O GRADITVI OBJEKTOV**

1. člen

(vsebina)

1. Podatki o graditvi objektov so podatki o upravnih in drugih postopkih s področja graditve objektov, vključno s podatki, ki nastanejo v postopkih priprave vloge za izdajo upravnega akta.
2. Podatki o graditvi objektov se vodijo in vzdržujejo v zbirki podatkov o graditvi objektov.
3. Zbirka podatkov o graditvi objektov vsebuje naslednje podatke:

* osnovni podatki o posegu v prostor,
* podatki o udeležencih v postopku,
* podatki o izdanih upravnih aktih,
* podatki o projektni dokumentaciji,
* zemljišča za gradnjo,
* podatki o posameznih objektih,
* podatki o izdanih mnenjih in soglasjih,
* priloge vlogi za izdajo upravnega akta,
* podatki o povezanih postopkih,
* podatki o drugih aktih, ki posegajo v upravne akte,
* druga dokumentacija, ki je nastala v postopku priprave vloge in postopku odločanja o upravnem aktu.

1. člen

(evidentiranje podatkov o graditvi objektov za nazaj)

(1) Upravni organi pristojni za graditev zagotovijo podatke o upravnih aktih na področju graditve objektov za nazaj do leta 2003. Ti podatki poleg digitalne oblike akta, vsebujejo najmanj podatke o številki zadeve, o datumih izdaje in pravnomočnosti upravnega akta, upravnem organu, ki je upravni akt izdal, parcelami, geolokaciji in vrsti upravnega akta.

(2) Upravni organi pristojni za graditev lahko zagotovijo tudi podatke o upravnih aktih, ki so bili izdani do leta 2003. Ti podatki poleg digitalne oblike akta vsebujejo najmanj podatke o datumu izdaje upravnega akta, upravnem organu, ki je upravni akt izdala, geolokaciji in vrsti upravnega akta.

(3) Podatki o upravnih aktih za nazaj do leta 2003 in arhivski podatki so sestavni del zbirke podatkov o graditvi objektov.

1. člen

(podatki o graditvi objektov, ki niso uveljavljeni preko informacijskega sistema)

(1) Pristojni upravni organ je dolžan v zbirki podatkov o graditvi objektov evidentirati tudi podatke o postopkih, ki so povezani z upravnimi akti, a niso bili uveljavljeni neposredno preko informacijskega sistema.

(2) Pristojni upravni organ mora zagotoviti, da je vsaka sprememba upravnega akta, ki pomeni tudi spremembo podatkov v zbirki podatkov o graditvi objektov evidentirana v zbirko podatkov o graditvi objektov najpozneje v roku treh dni po seznanitvi s spremembo.

(3) Spremembe so predvsem posledica odločitev organa druge stopnje, sodnih in inšpekcijskih odločitev, postopka odločanja o razrešitvi nasprotja javnih interesov ter popravkov aktov.

1. člen

(povezava s katastrom nepremičnin)

Povezava med podatki o graditvi objektov in katastrom nepremičnin se zagotavlja:

* z določitvijo zemljišča za gradnjo z navedbo parcele iz katastra nepremičnin,
* z določitvijo objekta z navedbo stavbe in dela stavbe iz katastra nepremičnin,
* z določitvijo gradbene parcele stavbe.

1. člen

(tehnična pravila za določitev vsebine obrazcev in dokumentacije)

Podrobnejše specifikacije za določitev vsebine obrazcev in dokumentacije, ki je potrebna za pridobitev dovoljenj in za prijave skladno s predpisi, ki urejajo graditev, in način posredovanja podatkov v informacijski sistem so določene v tehničnih pravilih za določitev vsebine obrazcev in dokumentacije.

**3. poglavje: EVIDENCA STAVBNIH ZEMLJIŠČ**

1. člen

(viri za določitev stavbnih zemljišč)

Za določitev pozidanih in nepozidanih stavbnih zemljišč se uporabljajo: podatki državnega topografskega sistema, zbirka podatkov o graditvi objektov, zbirka prostorskih aktov, kataster nepremičnin, evidenca dejanske rabe zemljišč javne cestne in železniške infrastrukture, podatki o aktih za opremljanje stavbnih zemljišč, zbirni kataster gospodarske javne infrastrukture, evidenca dejanske rabe kmetijskih in gozdnih zemljišč, evidenca dejanske rabe vodnih zemljišč in druge zbirke podatkov na državni in lokalni ravni, podatki iz monitoringa posegov v prostor in drugi podatki, ki izkazujejo lastnosti pozidanih in nepozidanih stavbnih zemljišč.

1. člen

(tipi pripadajočega zemljišča objekta)

(1) Pripadajoče zemljišče je zemljišče na, nad ali pod katerim je objekt, in drugo zemljišče, ki je namenjeno za potrebe obstoja in redne rabe objekta.

(2) Skupno pripadajoče zemljišče je zemljišče, ki se uporablja za potrebe obstoja in redne rabe več objektov ali več skupin funkcionalno med seboj povezanih objektov.

(3) Hkratno pripadajoče zemljišče je del pripadajočega zemljišča, ki je hkrati sestavni del več pripadajočih zemljišč objektov.

1. člen

(določitev območja pripadajočega zemljišča objekta)

(1) Območje pripadajočega zemljišča objekta obsega prostorsko medsebojno povezano zemljišče.

(2) Ne glede na prejšnji odstavek se v primerih, kadar javna cestna infrastruktura, javna železniška infrastruktura, naravna ločnica ali druga ločnica, ki deli pripadajoče zemljišče objekta na več prostorsko ločenih delov, območje pripadajočega zemljišča objekta določi z dislociranimi prostorskimi enotami.

1. člen

(pravila za določitev območja pripadajočega zemljišča objekta)

Pri določitvi območja pripadajočega zemljišča objekta se upoštevajo naslednja pravila:

– če stanje zemljiških parcel v zemljiškem katastru in stanje namenske rabe prostora izkazujeta dejansko stanje v naravi, je pripadajoče zemljišče objekta določeno z mejo zemljiške parcele, mejo skupine zemljiških parcel enakega lastništva ali mejo namenske rabe prostora;

– ne glede na prejšnjo alinejo je v primerih, kadar je del zemljiške parcele na kmetijskem zemljišču v uporabi, na zemljišču v gozdni rabi ali vodni rabi, ta del zemljiške parcele ni del pripadajočega zemljišča objekta. Meja pripadajočega zemljišča objekta se v takšnih primerih določi po naslednjem vrstnem redu: po nedvoumno določljivih naravnih ali ustvarjenih mejah, meji utrjenih površin, upoštevajoč mejo kmetijskega zemljišča v uporabi, zemljišča v gozdni rabi ali vodni rabi ali z minimalnim odmikom od objektov;

– če je državni prostorski akt izveden in zemljiške parcele izkazujejo dejansko stanje, se pripadajoče zemljišče objekta določi po meji zemljiških parcel. Če je državni prostorski akt izveden, zemljiške parcele pa ne izkazujejo dejanskega stanja, se pripadajoče zemljišče objekta določi po meji območja državnega prostorskega akta. Če državni prostorski akt ni izveden, njegovo območje pa posega na urbane površine, se pripadajoče zemljišče objekta določi po dejanskem stanju;

– na območju posamične poselitve je meja pripadajočega zemljišča objekta določena z mejo stavbnega zemljišča, če ta izkazuje dejansko stanje v naravi. Pri tem se iz območja pripadajočega zemljišča objekta izločijo površine, ki so na kmetijskem zemljišču v uporabi, na zemljišču v gozdni rabi ali vodni rabi;

– če so na sosednjih zemljiških parcelah, na katerih ne stoji objekt, ki je predmet masovnega zajema, utrjene površine (npr. dovoz, dvorišče, parkirišče) ali objekti, ki niso samostojni predmet zajema in so funkcionalno povezani z objektom, ki je predmet masovnega zajema, so te zemljiške parcele ali njeni deli vključeni v pripadajoče zemljišče objekta.

1. člen

(nepozidana stavbna zemljišča)

V evidenci stavbnih zemljišč se za nepozidana stavbna zemljišča vodijo tudi podatki o njihovih razvojnih stopnjah v skladu s predpisi, ki urejajo urejanje prostora.

1. člen

(podatki o razvrednotenih območjih)

1. V evidenci stavbnih zemljišč se vodijo naslednji podatki o razvrednotenih območjih:

* podatki o območju,
* podatki o vrsti in stopnji razvrednotenja,
* podatki o povezavi z nepremičninami in
* drugi podatki, ki so potrebni za vodenje evidence.

1. V evidenci stavbnih zemljišč so vključena razvrednotena območja po merilih fizične in funkcionalne razvrednotenosti**.**
2. člen

(povezava s katastrom nepremičnin)

Povezava med podatki iz evidence stavbnih zemljišč in katastrom nepremičnin se zagotavlja:

* na podlagi parcel in delov stavb iz katastra nepremičnin,
* s točkami stavbnih zemljišč, ki so povezljive s točkami iz katastra nepremičnin.

1. člen

(tehnična pravila za določitev pozidanih in nepozidanih stavbnih zemljišč)

Podrobnejše specifikacije za določitev pozidanih in nepozidanih stavbnih zemljišč in način posredovanje podatkov v informacijski sistem so določena v tehničnih pravilih za določitev pozidanih in nepozidanih stavbnih zemljišč.

**4. poglavje: EVIDENCA DEJANSKE RABE POSELJENIH ZEMLJIŠČ**

1. člen

(podatki iz evidence dejanske rabe poseljenih zemljišč)

(1) V evidenci dejanske rabe poseljenih zemljišč se podatki o območju poseljenih zemljišč prevzamejo iz evidence stavbnih zemljišč.

1. Ministrstvo vzdržuje podatke o dejanski rabi poseljenih zemljišč na podlagi:

* podatka o dejanski rabi dela stavbe iz katastra nepremičnin;
* podatkov iz državnega topografskega sistema in
* podatkov iz monitoringa posegov v prostor.

1. člen

(pripis vrste in deleža podrobnejše dejanske rabe poseljenih zemljišč)

(1) Poseljenim zemljiščem ministrstvo pripiše vrsto in delež podrobnejše dejanske rabe poseljenih zemljišč.

(2) Vrste podrobnejše dejanske rabe poseljenih zemljišč se prevzamejo iz uredbe, ki določa dejanske rabe zemljišč.

(3) Vrsta in delež podrobnejše dejanske rabe pripadajočega zemljišča stavbe se pripiše na podlagi podatka o dejanski rabi dela stavbe iz katastra nepremičnin.

(4) Vrsta in delež podrobnejše dejanske rabe pripadajočega zemljišča gradbenih inženirskih objektov se ugotovita s fotointerpretacijo in uporabo podatkov iz državnega topografskega sistema in podatkov iz monitoringa posegov v prostor.

(5) Ne glede na tretji in četrti odstavek tega člena se vrsta in delež podrobnejše dejanske rabe pripadajočega zemljišča bencinskih servisov, marin, pristanišč in elektrarn ugotovita s fotointerpretacijo, uporabo virov in na podlagi podatkov o dejanski rabi dela stavbe iz katastra nepremičnin.

(6) Ne glede na tretji in četrti odstavek tega člena se delež podrobnejše dejanske rabe »3212 Območje za parkiranje« na območju za bivanje v stanovanjskih hišah, prišteje deležu podrobnejše dejanske rabe »3111 Območje za bivanje v stanovanjskih hišah«.

1. člen

(seznam zbirk podatkov o pravnih režimih)

(1) V storitve informacijskega sistema se vključijo tisti podatki o pravnih režimih, ki so vpisani v seznam zbirk podatkov o pravnih režimih.

(2) V seznam zbirk podatkov o pravnih režimih se vpišejo tisti podatki o pravnih režimih za katere je sklenjen dogovor, kakor je določen s 4. odstavkom 34. člena.

(3) Podatki o pravnih režimih se vodijo v zbirkah podatkov o pravnih režimih, ki jih vodijo in vzdržujejo upravljavci zbirk podatkov pristojnih organov.

(4) V kolikor se podatki o pravnih režimih uporabljajo za namene urejanja prostora in graditve, so upravljavci zbirk podatkov dolžni zagotoviti njihov vpis v seznam zbirk podatkov o pravnih režimih.

(5) Če pristojni organ ne more zagotoviti omrežnih storitev o pravnih režim iz svoje pristojnosti iz prvega odstavka tega člena, potem se te zagotovijo skladno s predpisi, ki urejajo urejanje prostora.

**III. del: STORITVE**

1. člen

(storitve informacijskega sistema)

(1) Informacijski sistem vsebuje:

* storitve za elektronsko poslovanje na področju prostorskega načrtovanja,
* storitve za elektronsko poslovanje na področju graditve objektov,
* storitve za elektronsko poslovanje na področju evidentiranja stavbnih zemljišč,
* prikaz stanja prostora,
* sistem spremljanja stanja prostorskega razvoja,
* druge storitve za vodenje, vzdrževanje, povezovanje in dostop do podatkov.

(2) Za dostop do informacijskega sistema se zagotavlja enotna vstopna točka.

1. člen

(enotna vstopna točka)

1. Enotna vstopna točka zagotavlja dostop do:

* podatkov iz 5. člena te uredbe,
* storitev iz prvega odstavka 29. člena te uredbe,
* sestavin državnega prostorskega reda.

1. Enotna vstopna točka se vzpostavi v obliki spletnega portala.
2. člen

(storitve za elektronsko poslovanje na področju prostorskega načrtovanja)

1. Storitve za podporo elektronskemu poslovanju na področju prostorskega načrtovanja obsegajo informacijsko podprte rešitve za podporo pri izvajanju aktivnosti na področjih priprave, sprejemanja, uveljavljanja in uporabe državnih, regionalnih in občinskih prostorskih aktov.
2. Storitve iz prve točke se izvajajo v sklopu informacijskega sistema ePlan.
3. Informacijski sistem ePlan obsega:

* Procesno okolje, kjer so registriranim uporabnikom na voljo storitve za upravljanje in dostop do podatkov v postopkih priprave prostorskih aktov, ki vključujejo:
  + vpogled v podatke v celotnem postopku priprave prostorskega akta, ki zajema tudi vpogled v grafične podatke,
  + urejanje osnovnih podatkov ter podatkov o sprejemu prostorskega akta,
  + urejanje podatkov o povezanih aktih in postopkih,
  + urejanje podatkov iz povezanih postopkov,
  + urejanje, izmenjavo in izvajanje preverb gradiv,
  + spremljanje procesnih aktivnosti,
  + pozivanje in odzivanje uporabnikov pri izvajanju procesnih aktivnosti (npr. vloge nosilcem urejanja prostora za podajo mnenj),
  + sodelovanje javnosti v delih postopkov kjer je ta vključena (npr. javne razgrnitve),
  + urejanje podatkov iz nadzora ministrstev nad zakonitostjo aktov iz pristojnosti lokalnih skupnosti,
  + urejanje podatkov, ki so povezani z odločitvami sodišč,
  + urejanje podatkov iz postopkov odločanja o razrešitvi nasprotja javnih interesov,
  + urejanje podatkov o začasnih ukrepih za zavarovanje urejanja prostora,
  + urejanje podatkov o tehničnih popravkih,
  + urejanje podatkov o avtentičnih (obveznih) razlagah,
  + komunikacijo med uporabniki v postopkih,
  + predhodno načrtovanje aktivnosti v procesih,
  + upravljanje s pravicami uporabnikov na postopkih.
* Storitve za prost dostop do podatkov, pri čemer so podprte tako osnovne (npr. iskanje, pregledovanje, prenos) kot napredne storitve (npr. kartografski spletni servisi).

1. Podatki, ki se izmenjujejo preko sistema ePlan se hranijo v zbirki prostorskih aktov.
2. člen

(storitve za elektronsko poslovanje na področju graditve objektov)

1. Storitve za podporo elektronskemu poslovanju na področju graditve objektov obsegajo informacijsko podprte rešitve za podporo pri izvajanju aktivnosti na področjih priprave vlog in dokumentacije, vodenja in odločanja v postopkih ter upravljanja in spremljanja stranskih udeležencev, mnenjedajalcev in soglasodajalcev in drugih udeležencev v postopkih.
2. Storitve iz prve točke se izvajajo v sklopu informacijskega sistema eGraditev.
3. Informacijski sistem eGraditev obsega:

* Procesno okolje, kjer so registriranim uporabnikom na voljo storitve za pripravo vlog in dokumentacije, dostop do podpornih podatkov, podatki o odločanju v postopkih ter spremljanje stanja postopka ter orodja za upravljanje povezanih postopkov (kot so postopki izdaje mnenj in soglasij). Procesno okolje vsebuje storitve za:
  + spremljanje aktivnosti in nalog v postopkih,
  + avtomatično številčenje in klasifikacijo zadev in dokumentov v postopku,
  + vpogled v podatke celotnega postopka iz področja graditve objektov,
  + urejanje osnovnih podatkov o posegu oz. gradnji,
  + urejanje podatkov o zemljiščih za gradnjo,
  + avtomatizirano dodajanje sosednjih zemljišč za določanje stranskih udeležencev in pridobivanje povezanih podatkov,
  + vpogled v grafične podatke,
  + urejanje podatkov o udeležencih v postopkih,
  + urejanje in izmenjava dokumentacije,
  + pripravo vlog oz. dokumentov z uporabo predlog,
  + določanje pristojnih mnenjedajalcev in soglasodajalcev,
  + urejanje podatkov o povezanih aktih in postopkih,
  + komunikacijo med deležniki v postopkih,
  + evidentiranje oz. prenos podatkov iz povezanih postopkov,
  + odzivanje pri izvajanju procesnih aktivnosti (npr. zahteve za dopolnitve),
  + izvajanje spletnega plačevanja,
  + dodeljevanje postopkov v reševanje,
  + odstopitev postopkov na druge upravne organe,
  + pozivanje deležnikov za dopolnitve in plačila,
  + odločanje o formalni in vsebinski popolnosti ter sledenje odločitvam,
  + izdajanje upravnih aktov v postopkih,
  + odpremo dokumentov deležnikov v postopku in pridobivanje stanja o vročanju,
  + zajem fizične dokumentacije prispele izven sistema,
  + sodelovanje javnosti v delih postopkov kjer je ta vključena (npr. javne objave).
* Storitve za prost dostop do podatkov, pri čemer so podprte tako osnovne (npr. iskanje, pregledovanje, prenos) kot napredne storitve (npr. kartografski spletni servisi).

1. Podatki, ki se izmenjujejo preko sistema eGraditev se hranijo v zbirki podatkov o graditvi objektov.
2. člen

(storitve za elektronsko poslovanje na področju evidentiranja stavbnih zemljišč)

(1) Storitve za podporo elektronskemu poslovanju na področju evidentiranja stavbnih zemljišč obsegajo informacijsko podprte rešitve za podporo pri izmenjavi podatkov o stavbnih zemljiščih med državno in lokalno ravnjo.

(2) Informacijski sistem za evidentiranje stavbnih zemljišč obsega:

* procesno okolje, kjer so uporabnikom na voljo storitve za upravljanje in dostop do podatkov , ki vključujejo komponente za:
  + vpogled v podatke,
  + urejanje podatkov,
  + izmenjavo gradiv in izvajanje preverb gradiv,
  + komunikacijo med uporabniki v postopkih,
  + upravljanje s pravicami uporabnikov na postopkih,
* storitve za dostop do podatkov, pri čemer so podprte tako osnovne (vpogled, prevzem podatkov) ter napredne storitve (kartografski in objektni spletni servisi).

(3) Procesni del informacijskega sistema za evidentiranje stavbnih zemljišč je zasnovan na način, da zagotavlja organizirano, pregledno in kontrolirano uporabo glede na vloge uporabnikov. Te se določajo glede na pristojnost, ki jo ima uporabnik v postopku.

(4) Podatki, ki se izmenjujejo preko informacijskega sistema za evidentiranje stavbnih zemljišč se hranijo v evidenci stavbnih zemljišč.

1. člen

(prikaz stanja prostora)

1. Prikaz stanja prostora je storitev, ki omogoča vpogled in prenos podatkov iz informacijskega sistema.
2. Vpogled v podatke se vzpostavi v obliki spletnega grafičnega pregledovalnika.
3. Prikaz stanja prostora zagotavlja:

* podatke iz zbirke prostorskih aktov;
* podatke iz zbirke podatkov o graditvi objektov;
* podatke iz evidence stavbnih zemljišč;
* podatke iz evidenc dejanskih rab prostora;
* podatke o pravnih režimih iz zbirk podatkov o pravnih režimih, ki so vpisani v seznam pravnih režimov;
* podatke iz katastra nepremičnin, evidence državne meje, registra prostorskih enot in registra naslovov ter
* topografske in kartografske podatke.

1. Za vzpostavitev in zagotavljanje rednega delovanja storitev prikaza stanja prostora ministrstvo z upravljavci zbirk podatkov in storitev sklene dogovor, ki vsebuje:

* obveznosti in odgovornosti v zvezi z uporabo podatkov in omrežnih storitev,
* način zagotavljanja dostopa do podatkov,
* pravila za dostop in uporabo podatkov,
* obveznosti glede zagotavljanja metapodatkovnih opisov,
* pravila za prikazovanje kategorij in grafičnih simbolov za prikaz podatkov in
* pravila glede prenosa podatkov.

1. Upravljavci zbirk podatkov so dolžni v prikaz stanja prostora brezplačno posredovati podatke iz tretjega odstavka in zagotavljati njihovo ažurno stanje.
2. Javni dostop do podatkov iz prikaza stanja prostora se zagotavlja z omrežnimi storitvami v skladu s predpisi, ki urejajo infrastrukturo za prostorske informacije v Republiki Sloveniji.
3. Uporaba prikaza stanja prostora za namene urejanja prostora in graditve objektov ter vpogleda javnosti je brezplačna.
4. člen

(sistem spremljanja stanja prostorskega razvoja)

1. Sistem spremljanja stanja prostorskega razvoja je namenjen ugotavljanju stanja in trendov v prostoru zaradi prostorskega načrtovanja, ukrepov zemljiške politike in graditve objektov.
2. V okviru spremljanja stanja prostorskega razvoja se zagotavlja:

* zbiranje podatkov in njihovo obdelovanje,
* analiziranje različnih statističnih podatkov,
* vzpostavitev, vodenje in vzdrževanje statističnih podatkov o prostorskem razvoju
* pregledovanje statističnih podatkov o prostorskem razvoju in
* prenos statističnih podatkov o prostorskem razvoju.

1. Sistem spremljanja stanja prostorskega razvoja vsebuje:

* kazalnike stanja prostorskega razvoja,
* podatke in metode za izračun, vrednotenje in vizualizacijo kazalnikov in
* poročila o stanju prostorskega razvoja ter problemska in tematska poročila.

1. Dostop do sistema spremljanja stanja prostorskega razvoja se zagotavlja prek enotne vstopne točke.
2. člen

(druge storitve za vodenje, vzdrževanje, povezovanje in dostop do podatkov)

V okviru informacijskega sistema se zagotavljajo tudi:

* storitve za vodenje zbirke območji pristojnosti, zbirke strokovnih podlag, seznama zbirk podatkov o pravnih režimih in tiste podatke o pravnih režimih iz s seznama zbirk podatkov o pravnih režimih ter seznama predpisov s področij urejanja prostora in graditve objektov;
* integracijska komponenta za potrebe povezovanja informacijskega sistema z drugimi informacijskimi sistemi;
* storitve za dostop do podatkov;
* storitve za zagotavljanje vsebinske in tehnične pomoči uporabnikom.

**IV. del: ELEKTRONSKO POSLOVANJE**

1. člen

(vročanje aktov v elektronski obliki)

(1) Akt, izdan v elektronski obliki, se lahko vroča v fizični obliki, če je elektronsko podpisan v skladu s predpisi, ki urejajo splošni upravni postopek ne glede na to, da v fizični obliki nima natisnjenega faksimila podpisa in žiga.

(2) Pristnost akta, izdanega v elektronski obliki in vročenega v fizični obliki, se lahko preveri na ministrstvu.

(3) Izvirnik akta se hrani v sistemu eGraditev.

1. člen

(dokumentacija v fizični obliki v sistemu eGraditev)

(1) Kadar so del dokumentacije dokumenti, ki so lastnoročno podpisani, se priložijo v skenirani obliki.

(2) V primeru dvoma o skladnosti skenirane kopije dokumenta z izvirnikom lahko ministrstvo zahteva, da vlagatelj predloži izvirnik dokumenta.

(3) Vlagatelj mora izvirnike lastnoročno podpisanih dokumentov hraniti pet let od dneva, ko je vložil dokument v skenirani obliki v eGraditev.

1. člen

[(pretvarjanje pisnih vročilnic v elektronsko obliko)](https://www.uradni-list.si/glasilo-uradni-list-rs/vsebina/2020-01-2768/pravilnik-o-elektronskem-poslovanju-v-civilnih-sodnih-postopkih-in-v-kazenskem-postopku/" \l "(pretvarjanje%C2%A0pisnih%C2%A0vro%C4%8Dilnic%C2%A0v%C2%A0elektronsko%C2%A0obliko))

(1) Pisne vročilnice se pretvorijo v elektronsko obliko tako, da se skenirajo.

(2) Elektronski dokument z vsebino skenirane pisne vročilnice se vloži v informacijski sistem in ima enako dokazno moč kot elektronska vročilnica.

**V. del: UPORABA PODATKOV IN STORITEV   
PROSTORSKEGA INFORMACIJSKEGA SISTEMA**

1. [člen](https://www.uradni-list.si/glasilo-uradni-list-rs/vsebina/2007-01-5983/uredba-o-prostorskem-informacijskem-sistemu/" \l "16.%C2%A0%C4%8Dlen)

[(uporaba)](https://www.uradni-list.si/glasilo-uradni-list-rs/vsebina/2007-01-5983/uredba-o-prostorskem-informacijskem-sistemu/" \l "(upravljavec))

(1) Uporaba informacijskega sistema je predvsem:

* prevzemanje podatkov, ki se iz informacijskega sistema posredujejo uporabnikom,
* uporaba osnovnih omrežnih storitev, kot so storitve dostopa, iskanja, pregledovanja, prenosa, preoblikovanja podatkov informacijskega sistema,
* uporaba storitev za elektronsko poslovanje na področju urejanja prostora in graditve objektov ter drugih storitev za vodenje, vzdrževanje, povezovanje in dostop do podatkov.

(2) Uporaba podatkov in storitev informacijskega sistema je brezplačna.

1. člen

(uporabnik)

Uporabnik je vsaka oseba, ki na kakršenkoli način uporablja podatke in storitve, ki so dostopne oz. omogočene v sklopu informacijskega sistema.

1. člen

(upravljavec uporabnikov)

(1) Upravljavec uporabnikov je oseba, ki je na strani upravljavca informacijskega sistema pooblaščena za izvajanje aktivnosti v povezavi s postopkom registracije in upravljanja z uporabniki.

(2) Upravljavec uporabnikov ima skladno z določbami tega predpisa pravico, da uporabnikom dodeli, odvzame ali ukine dostope do informacijskega sistema.

1. člen

(skupine uporabnikov)

Uporabniki informacijskega sistema se delijo na naslednje skupine:

* uporabnike, ki se jim pri uporabi informacijskega sistema ni treba izkazati (v nadaljnjem besedilu: neregistrirani uporabniki),
* uporabnike, ki se pri uporabi informacijskega sistema izkažejo z uporabo kvalificiranega potrdila (v nadaljnjem besedilu: registrirani uporabniki).

1. člen

(neregistrirani uporabniki)

1. Neregistrirani uporabniki so vsi uporabniki, ki v sistemu niso registrirani.

1. Neregistrirani uporabniki so tisti uporabniki informacijskega sistema, ki se jim v informacijskem sistemu omogoča dostop do podatkov in opravljanje aktivnosti, ki so jih s predpisi, ki urejajo urejanje prostora in graditev, upravičeni opravljati kot javnost.
2. Informacijski sistem mora glede na prejšnjo točko, v delih kjer je to potrebno, neregistriranim uporabnikom omogočati prost dostop.
3. člen

[(registrirani uporabnik)](https://www.uradni-list.si/glasilo-uradni-list-rs/vsebina/2007-01-5983/uredba-o-prostorskem-informacijskem-sistemu/" \l "(upravljavec))

1. Registrirani uporabniki so vsi uporabniki, ki so sistemu registrirani.
2. Registrirani uporabniki so udeleženci v postopkih na področju urejanja prostora in graditve objektov ter drugih postopkih, v katerih je potrebno za potrebe vodenja in odločanja zagotavljati ustrezne vpoglede v podatke oz. uporabo storitev v informacijskem sistemu.
3. Registrirani uporabniki imajo v informacijskem sistemu dostop omogočen in prilagojen glede na dodeljene vloge.
4. člen

(vloge registriranih uporabnikov)

1. Informacijski sistem je zasnovan na način, da zagotavlja organizirano, pregledno in kontrolirano uporabo glede na vloge registriranih uporabnikov. Te so vezane glede na pristojnosti, ki jih imajo registrirani uporabniki v postopkih.
2. Vloga predstavlja niz pravic, ki registriranim uporabnikom v informacijskem sistemu omogočajo ustrezen dostop do podatkov in opravljanje aktivnosti.
3. Registrirani uporabniki imajo lahko v informacijskemu sistemu več vlog.
4. člen  
   (registracija uporabnikov in zaprošanje za vloge)

(1) Uporabnik informacijskega sistema pridobi status registriranega uporabnika z registracijo.

(2) Vsak uporabnik, ki se želi registrirati mora imeti spletno kvalificirano digitalno potrdilo.

(3) Postopek registracije se prične, ko uporabnik upravljavcu informacijskega sistema posreduje zahtevek za registracijo. V zahtevku uporabnik navede vloge, za katere želi, da se mu omogoči uporaba oz. dostop do informacijskega sistema. Po prejemu, upravljavec uporabnikov zahtevek obravnava in uporabniku aktivira uporabniški račun v okviru katerega so omogočeni ustrezni dostopi. Upravljavec uporabnikov zahtevek zavrne in dostopov ne omogoči v primerih, ko podatki iz zahtevka ne ustrezajo pogojem za odobritev vlog, za katere uporabnik zaproša. Upravljavec uporabnikov lahko zavrne tudi zahtevke uporabnikov, ki jim je bil dostop v preteklosti že odvzet ali uporabniški račun ukinjen zaradi kršitev pogojev uporabe.

(4) Pogoji za odobritev vloge so ustrezna pooblastila za opravljanje aktivnosti v postopkih.

(5) Upravljavec uporabnikov mora vsak prejet zahtevek obdelati v 1 delovnem dnevu.

(6) Zahtevek za registracijo je dostopen preko enotne vstopne točke.

(7) Registriran uporabnik lahko kadarkoli v sistemu poda zahtevek za aktivacijo dodatne vloge. Postopek aktivacije dodatne vloge poteka ob smiselni uporabi določb tega člena. Zahtevek za aktivacijo dodatne vloge je registriranemu uporabniku na voljo v uporabniškem računu.

1. člen

(pogoji poslovanja in uporabe)

(1) Pogoji poslovanja in uporabe opredeljujejo pravila delovanja informacijskega sistema in obveznosti, omejitve, odgovornosti ter dolžnosti uporabnikov pri delu z informacijskim sistemom.

(2) Podrobnejša določila o pogojih poslovanja in uporabe so objavljena na enotni vstopni točki. Upravljavec informacijskega sistema lahko kadarkoli spremeni ali dopolni pogoje poslovanja in uporabe.

1. člen

(upravljanje uporabnikov)

1. Upravljanje uporabnikov pomeni kakršnokoli spremembo, ki jo upravljavec uporabnikov izvede v zvezi z uporabniškim računom registriranih uporabnikov.
2. Upravljavec uporabnikov lahko v primeru kršitev pogojev poslovanja in uporabe iz prejšnjega člena registriranim uporabnikom dostope omeji, odvzame ali ukine uporabniški račun.
3. Upravljavec uporabnikov v primeru kršitev pogojev poslovanja in uporabe iz prejšnjega člena in v primeru prenehanja pravic oz. pooblastil za uporabo, registriranim uporabnikom dostope omeji, odvzame ali ukine uporabniški račun.
4. člen

[(uporaba podatkov)](https://www.uradni-list.si/glasilo-uradni-list-rs/vsebina/2020-01-2499/uredba-o-pravno-informacijskem-sistemu-republike-slovenije/" \l "(dostopnost))

1. Uporaba podatkov, ki se iz informacijskega sistema posredujejo uporabnikom, je brezplačna.
2. S podatki do katerih se v informacijskem sistemu omejuje dostop (npr. osebni podatki) je treba ravnati v skladu s predpisi, ki urejajo dostop in ravnanje s takimi podatki.
3. Podatki iz informacijskega sistema imajo status informacij javnega značaja.
4. Pri nadaljnji uporabi storitev ali podatkov prevzetih preko storitev v okviru informacijskega sistema je treba navesti vir in sicer na način: "Ministrstvo za okolje in prostor, Prostorski informacijski sistem, spletne storitve, vrsta podatka oz. navedba naziva storitve ter datum prenosa podatka oz. uporabe storitve".
5. člen  
   (zagotavljanje vsebinske in tehnične pomoči uporabnikom)
6. Vsebinska pomoč uporabnikom je pomoč pri delu v informacijskem sistemu (npr. pomoč pri prijavi uporabnika, izpolnjevanju podatkov v postopkih in izvajanju aktivnosti v postopkih).

1. Tehnična pomoč uporabnikom je pomoč pri reševanju težav povezanih z delovanjem posameznih delov informacijskega sistema.
2. Upravljavec informacijskega sistema mora zagotavljati:

* vsebinsko pomoč registriranim uporabnikom,
* tehnično pomoč vsem uporabniškim skupinam.

1. Upravljavec informacijskega sistema mora pomoč zagotavljati tako, da:

* na enotni vstopni točki nudi ustrezne vmesnike za podajo zahtev za pomoč,
* na enotni vstopni točki nudi kontaktne podatke upravljavca informacijskega sistema,
* na zahtevo za pomoč odgovori v najkrajšem možnem času oz. najkasneje tri delovne dneve po prejemu zahteve.

1. Pomoč uporabnikom se zagotavlja v delovnem času upravljavca informacijskega sistema.
2. člen

(notranja pravila)

Za zaščito javnega arhivskega gradiva v digitalni obliki sprejme upravljavec informacijskega sistema skladno s predpisi, ki določajo varstvo dokumentarnega in arhivskega gradiva, notranja pravila za zajem in hrambo gradiva v digitalni obliki ter za spremljevalne storitve.

1. člen

[(uporaba podatkov in dostop do storitev)](https://www.uradni-list.si/glasilo-uradni-list-rs/vsebina/2020-01-2499/uredba-o-pravno-informacijskem-sistemu-republike-slovenije/" \l "(dostopnost))

(1) Uporaba podatkov in storitev informacijskega sistema je brezplačna.

(2) Podatki iz informacijskega sistema imajo status informacij javnega značaja.

(3) Pri nadaljnjih uporabah storitev ali podatkov prenesenih preko storitev v okviru informacijskega sistema je treba navesti vir in sicer na način: "Ministrstvo za okolje in prostor, Prostorski informacijski sistem, spletne storitve, vrsta podatka oz. navedba naziva storitve ter datum prenosa podatka oz. uporabe storitve".

1. člen

[(informativni značaj)](https://www.uradni-list.si/glasilo-uradni-list-rs/vsebina/2006-01-2788/" \l "(informativni%C2%A0zna%C4%8Daj))

(1) Podatki, objavljeni v informacijskem sistemu, so informativnega značaja, razen podatki in dokumentacija, ki bila uveljavljena preko sistemov ePlan, eGraditev in sistema za evidentiranje stavbnih zemljišč.

(2) Informativni značaj informacijskega sistema iz prejšnjega odstavka pomeni, da za pravilnost in popolnost podatkov iz zbirk podatkov ministrstvo ne prevzema nobene odgovornosti in da so pravno veljavni le podatki zbrani pri pristojnih institucijah.

1. člen

[(metapodatkovni opis)](https://www.uradni-list.si/glasilo-uradni-list-rs/vsebina/2007-01-5983/uredba-o-prostorskem-informacijskem-sistemu/" \l "(metapodatkovni%C2%A0opis))

Upravljavec zagotovi izdelavo in redno posodabljanje digitalnega metapodatkovnega opisa za vse zbirke podatkov, s katerimi upravlja in ki so sestavni del informacijskega sistema, skladno s predpisi, ki urejajo infrastrukturo za prostorske informacije.

**[VI. del: PREHODNE IN KONČNE DOLOČBE](https://www.uradni-list.si/glasilo-uradni-list-rs/vsebina/2007-01-5983/uredba-o-prostorskem-informacijskem-sistemu/" \l "IV.%C2%A0PREHODNE%C2%A0IN%C2%A0KON%C4%8CNE%C2%A0DOLO%C4%8CBE)**

1. člen

[(tehnična pravila)](https://www.uradni-list.si/glasilo-uradni-list-rs/vsebina/2007-01-5983/uredba-o-prostorskem-informacijskem-sistemu/" \l "(tehni%C4%8Dna%C2%A0pravila))

(1) Tehnična pravila za pripravo prostorskih aktov iz 12. člena te uredbe se objavijo na enotni vstopni točki v roku 3 mesecev od začetka veljavnosti te uredbe.

(2) Tehnična pravila za določitev vsebine obrazcev in dokumentacije, ki je potrebna za pridobitev dovoljenj in za prijave skladno s predpisi, ki urejajo graditev iz 17. člena te uredbe se objavijo na enotni vstopni točki najkasneje 3 mesece pred začetkom vodenja podatkov o digitalnih modelih objektov skladnimi z BIM smernicami iz projektne dokumentacije skladno s predpisi, ki urejajo urejanje prostora. Do določitve vsebine tehničnih pravil se za potrebe postopkov s področja graditve uporablja pravilnik, ki določa vsebino dokumentacije, ki je potrebna za pridobitev dovoljenj in za prijave, skladno s predpisi, ki urejajo graditev.

(3) Tehnična pravila za vpis podatkov v evidenco stavbnih zemljišč iz 25. člena te uredbe se objavijo na enotni vstopni točki v roku 3 mesecev od začetka veljavnosti te uredbe.

1. člen

[(podatki o upravnih aktih na področju graditve za nazaj)](https://www.uradni-list.si/glasilo-uradni-list-rs/vsebina/2007-01-5983/uredba-o-prostorskem-informacijskem-sistemu/" \l "(tehni%C4%8Dna%C2%A0pravila))

Pristojni upravni organi na področju graditve objektov zagotovijo podatke iz prvega odstavka 14. člena do 31. 12. 2022.

1. člen

[(prenehanje veljavnosti)](https://www.uradni-list.si/glasilo-uradni-list-rs/vsebina/2006-01-3906/pravilnik-o-evidenci-dejanske-rabe-kmetijskih-in-gozdnih-zemljisc/" \l "(prenehanje%C2%A0veljavnosti))

(1) Z dnem uveljavitve te uredbe preneha veljati Uredba o prostorskem informacijskem sistemu (Uradni list RS, št. 119/07, 8/10 – ZIPI in [61/17](http://www.uradni-list.si/1/objava.jsp?sop=2017-01-2915) – ZUreP-2).

(2) Z dnem uveljavitve te uredbe preneha veljati Pravilnik o metodologiji za masovni zajem poseljenih zemljišč (Uradni list RS, št. 8/20).

1. člen

[(začetek veljavnosti)](https://www.uradni-list.si/glasilo-uradni-list-rs/vsebina/2007-01-5983/uredba-o-prostorskem-informacijskem-sistemu/" \l "(za%C4%8Detek%C2%A0veljavnosti))

Ta uredba začne veljati petnajsti dan po objavi v Uradnem listu Republike Slovenije.

Priloge:

- Tehnična pravila za pripravo dokumentacije v digitalni obliki pri državnem prostorskem načrtovanju

- Tehnična pravila za pripravo občinskega podrobnega prostorskega načrta v digitalni obliki

- Tehnična pravila za pripravo občinskega podrobnega prostorskega načrta v digitalni obliki

- Tehnična pravila za pripravo lokacijske preveritve v digitalni obliki